كوركەم دە باي ىلەنىڭ وسى قاسيەتتى وڭىرىنەن تۇلەپ ۇشقان بولات توپشى قىراندار قانشا ما؟ ولاردىڭ اتاعى ۇرپاقتان-ۇرپاققا جالعاسىپ، ەل اۋزىندا قالىپ كەلەدى. سولاردىڭ ءبىرى قارۋلى جاۋىنگەر، قارىمدى قالامگەر ماقابىل ءجانابىل ۇلى ەدى. ول 1932-جىلى مامىر ايىنىڭ ءبىر كۇنى كۇنەس وزەنى جاعاسىنداعى تۇرگەن اۋىلىنىڭ ءبىر قاراپايىم وتباسىندا دۇنيەگە كەلدى. سۇيەگى نايمان، قىزاي ەسەنكەلدى باتىردىڭ تۇڭعىشى ماماننىڭ جەتىنشى ۇرپاعى.